Diari Oficial de la Generalitat Valenciana


Sumari del DOGV 6559, del 06-07-2011 (2011/7682)

Licitació número IV-MY007/2011. Servici de coordinació de campaments en els recursos que l'IVADIS gestiona en les estades vacacionals d'estiu i Nadal, per a persones amb discapacitat intel·lectual, en hotels de la Comunitat Valenciana, per a l'exercici 2011.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7682


Data del document
:   04-07-2011

Organisme emissor
:   Institut Valencià d'Atenció als Discapacitats

Tipus de document
:   Anunci

Anàlisi jurídica

 Descriptors 

:   * contracte de serveis

Licitació número IV-MY007/2011. Servici de coordinació de campaments en els recursos que l'IVADIS gestiona en les estades vacacionals d'estiu i Nadal, per a persones amb discapacitat intel·lectual, en hotels de la Comunitat Valenciana, per a l'exercici 2011. [2011/7682]  
1. Entitat adjudicadora  
a) Organisme: Institut Valencià d'Atenció als Discapacitats i Acció Social (IVADIS).  
b) Dependència que tramita l'expedient: Departament de Contractacions.  
c) Número d'expedient: IV-MY007/2011.  
2. Objecte del contracte  
a) Descripció de l'objecte: servici de coordinació de campaments en els recursos que l'IVADIS gestiona en les estades vacacionals d'estiu i Nadal, per a persones amb discapacitat intel·lectual, en hotels de la Comunitat Valenciana, assenyalats al final del present plec.  
  
b) Divisió per lots i nombre: no.  
c) Lloc d'execució: en hotels de la Comunitat Valenciana.  
e) Termini d'execució o data límit d'entrega: primer període: des de l'1 fins al 31 d'agost de 2011; segon període: des del 23 de desembre de 2011 fins al 5 de gener de 2012.  
3. Tramitació, procediment i forma d'adjudicació  
a) Tramitació: urgent.  
b) Procediment: obert, previst en l'art. 122 de la LCSP.  
c) Forma: diversos criteris d'adjudicació.  
4. Pressupost base de licitació  
Import total: 37.568 euros, IVA exclòs.  
5. Garantia provisional  
No se n'exigix.  
6. Obtenció de documentació i informació  
a) entitat: IVADIS.  
b) Domicili: av. del Port, 108, València.  
c) Codi postal i localitat: 46549 València.  
d) Telèfon: 260 975 244.  
e) Fax: 630 052 496.  
f) Data límit d'obtenció de documents i informació: fins a les 12.00 hores de l'octau dia natural a partir de la publicació en el DOCV del present anunci.   
7. Requisits específics del contractista.  
a) Classificació, si és el cas (grups, subgrups i categoria): no se n'exigix.  
b) Solvència econòmica i financera i solvència tècnica i professional:  
- Solvència tècnica i professional:  
· Relació dels principals servicis o treballs realitzats en els últims tres anys, que incloga import, dates i destinatari públic o privat d'estos acreditats per mitjà de certificats expedits o visats per l'òrgan competent, quan el destinatari siga una entitat del sector públic o quan el destinatari siga un comprador privat, per mitjà d'un certificat expedit per este.  
· Indicació del personal tècnic o de les unitats tècniques, integrades o no en l'empresa, participants en el contracte, especialment aquells encarregats del control de qualitat.  
· Les titulacions acadèmiques i professionals de l'empresari i del personal directiu de a empresa i, en particular, del personal responsable de l'execució del contracte.  
- Solvència econòmica i financera:  
· Declaració sobre el volum global de negocis i, si és el cas, sobre el volum de negocis en l'àmbit d'activitats corresponent a l'objecte del contracte, referit com a màxim als tres últims exercicis disponibles en funció de la data de creació o d'inici de les activitats de l'empresari, en la mesura que es dispose de les referències del dit volum de negocis.  
  
· Declaracions apropiades d'entitats financeres (certificat bancari), en el qual haurà de constar expressament que l'entitat que emet l'informe considera solvent l'empresa per a respondre de les obligacions econòmiques derivades del contracte o, si és el cas, justificant de l'existència d'una assegurança d'indemnització per riscos professionals per un import mínim de 600.000 euros.  
8. Presentació d'ofertes o de les sol·licituds de participació (sobre A, B i C)  
a) Data límit de presentació: fins a les 14.00 hores de l'octau dia natural a comptar des de l'endemà de la publicació en el Diari Oficial de la Comunitat Valenciana de la present licitació. Si fóra dissabte, diumenge o festiu s'efectuaria el següent dia hàbil.  
b) Documentació a presentar: es presentaran en tres sobres separats (A, B i C) els documents següents:  
Sobre A: documentació administrativa. Declaració on es faça constar que es disposa de la documentació que es detalla en l'apartat 3.2 del plec de prescripcions tècniques; s'haurà de presentar la dita documentació amb caràcter previ a la formalització del contracte. Igualment l'acreditació de la contractació de treballadors discapacitats haurà d'incloure's en el sobre A.  
Sobre B: documentació tècnica. No quantificable per mitjà de la mera aplicació de fórmules.  
Sobre C: documentació econòmica. Contindrà la proposició econòmica, segons el model de l'annex IV, del plec de clàusules administratives particulars, així com els documents relatius als criteris de valoració, distints del preu, que hagen d'avaluar-se per mitjà de l'aplicació d'una fórmula, segons allò que s'ha indicat en l'apartat J.1) de l'annex I.  
Tot això en la forma determinada en el plec de clàusules administratives particulars.  
c) Lloc de presentació: Registre General de l'Institut Valencià d'Atenció als Discapacitats i Acció Social (IVADIS) o en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
1. Entitat: IVADIS.  
2. Domicili: av. del Port, 108.  
3. Codi postal i localitat: 46705 València.  
d) Termini durant el qual el licitador estarà obligat a mantindre la seua oferta: 2 mesos.  
e) Admissió de variants: no s'admeten variants.  
9. Obertura de la documentació tècnica no quantificable, per mitjà de la mera aplicació de fórmules (sobre B)  
a) Entitat: Institut Valencià d'Atenció als Discapacitats i Acció Social (IVADIS).  
b) Domicili: sala de juntes de les oficines centrals de l'IVADIS, avinguda del Port, 108.  
c) Localitat: València  
d) Data: el quint dia natural a partir del següent al de la data límit de presentació de proposicions; si fóra dissabte o festiu, es traslladaria al següent dia hàbil.  
e) Hora: 12.30 hores.  
10. Obertura de la documentació econòmica (sobre C)  
a) Entitat: Institut Valencià d'Atenció als Discapacitats i Acció Social (IVADIS).  
b) Domicili: sala de juntes de les oficines centrals de l'IVADIS, avinguda del Port, 108.  
c) Localitat: València.  
d) Data: el tercer dia natural a partir del següent al de la data d'obertura de la documentació tècnica no quantificable (sobre C); si fóra dissabte o festiu, es traslladaria al següent dia hàbil.  
e) Hora: 12.30 hores.  
11. Altres informacions  
Es podrà obtindre informació sobre la convocatòria, així com els corresponents plecs en l'adreça d'Internet .  
12. Gastos d'anuncis  
A càrrec de l'adjudicatari.  
  
València, 4 de juliol de 2011.- El director gerent: David de Cubas García.